Diari Oficial de la Generalitat Valenciana


Sumari del DOGV 9384, del 15-07-2022 (2022/6701)

Informació pública de la modificació número 34 de les normes subsidiàries de Borriol, que afecta l'àmbit del sector 1B de la Urbanització La Coma i les parcel·les cadastrals 6630507UR4714X1743KJ i 6535231OQ4722H2036EU (parcial).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6701


Data del document
:   12-07-2022

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública de la modificació número 34 de les normes subsidiàries de Borriol, que afecta l'àmbit del sector 1B de la Urbanització La Coma i les parcel·les cadastrals 6276013KC0510Z4109DD i 0129937UF7121E5076NQ (parcial). [2022/6701]  
La modificació afecta l'àmbit del sector 1B de la Urbanització La Coma i les parcel·les cadastrals 6275208JF1089X0281XP i 0403920YS7767H9894VI (parcial).  
La modificació té per objecte la reordenació de sòls derivats de la disposició de la línia límit de terme definit per l'Institut Geogràfic Nacional (IGN) entre Castelló de la Plana i Borriol i la sentència del Tribunal Superior de Justícia de la Comunitat Valenciana, Sala Contenciosa Administrativa, Secció Segona, de 23 de setembre de 2007. Expedient d'Urbanisme 2022/0051. (Gestiona 2022/0219).  
  
Amb la present modificació puntual de les normes subsidiàries es pretén realitzar les modificacions de l'ordenació detallada que reculla la línia límit definida per l'IGN entre els termes municipals entre Borriol i Castelló de la Plana en l'àmbit i permeten donar coherència a les determinacions urbanístiques; reordenar l'àmbit; possibilitar la materialització de la redistribució de beneficis i càrregues dels terrenys dels propietaris als quals en el seu moment se'ls va adjudicar parcel·les edificables en el que seria el terme municipal de Castelló de la Plana; afectar zona verda i modificar l'ordenació detallada de la parcel·la confrontant; qualificar part de les parcel·les com a zona verda i incloure-hi l'element a protegir com a BRL, i la seua zona de protecció. D'aquesta manera es redueix l'edificabilitat total de les parcel·les, preveient una superfície per al seu destí terciari i una altra amb qualificació urbanística residencial. S'hi uneix annex de l'àmbit.  
El Ple de l'Ajuntament de Borriol, en sessió celebrada el 30 de juny de 2022, va adoptar l'acord que en la part dispositiva diu el següent:  
  
«Primer. Sotmetre a informació pública durant un termini de 45 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, l'expedient i documentació de la modificació. Els anuncis indicaran l'adreça electrònica per a la consulta.  
Segon. Consultar els organismes afectats amb petició dels informes exigibles d'acord amb la legislació sectorial, així com les entitats subministradores dels serveis públics urbans que puguen resultar-ne afectats.  
Tercer. Procedir a la inserció en la pàgina web municipal de la documentació sotmesa a informació pública i posar-la a la disposició del públic tant en la pàgina web municipal com en les dependències d'Urbanisme de l'Ajuntament de Borriol.»  
De conformitat amb el que s'estableix en l'article 61 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), en relació amb l'article 55 del mateix cos legal, s'obri el període de consultes i informació pública per a la presentació d'al·legacions i observacions durant el termini de 45 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de Borriol (plaça de La Font, 17, de 09.00 a 14.00 hores) i en la pàgina web municipal en compliment de l'article 55.2 del TRLOTUP.  
https://borriol.sedelectronica.es/transparency/8cd81ee4-dbd6-4c81-9685-6a17b23a014a/  
  
Borriol, 12 de juliol de 2022.- L'alcalde: Hèctor Ramos Portolés.